title: Komisijas Lēmums (1995. gada 20. decembris), ar ko aptur procedūru, kura saskaņā ar Padomes Regulu (EK) Nr. 3286/94 par tirdzniecības šķēršļiem sākta saistībā ar Kopienas skaņu ierakstu pirātismu Taizemē un tā ietekmi uz Kopienas skaņu ierakstu tirdzniecību 596/40/EK°

text:
Svarīgs juridisks paziņojums

|

31996D0040

Oficiālais Vēstnesis L 011 , 16/01/1996 Lpp. 0007 - 0008

		Komisijas Lēmums(1995. gada 20. decembris),ar ko aptur procedūru, kura saskaņā ar Padomes Regulu (EK) Nr. 3286/94 par tirdzniecības šķēršļiem sākta saistībā ar Kopienas skaņu ierakstu pirātismu Taizemē un tā ietekmi uz Kopienas skaņu ierakstu tirdzniecību(96/40/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Regulu (EK) Nr. 3286/94 (1994. gada 22. decembris), ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ir ieviesti Pasaules tirdzniecības organizācijas aizgādnībā [1], kurā jaunākie grozījumi izdarīti ar Regulu (EK) Nr. 365/95 [2], un jo īpaši tās 11. un 14. pantu,pēc apspriešanās ar Padomdevēju komiteju,tā kā 1991. gada 5. jūnijā Komisija saņēma sūdzību saskaņā ar Padomes Regulu (EEK) Nr. 2641/84 (1984. gada 17. septembris) par kopējās tirdzniecības politikas stiprināšanu, jo īpaši attiecībā uz aizsardzību pret nelikumīgu komercdarbības praksi [3], kurā jaunākie grozījumi izdarīti ar Regulu (EK) Nr. 522/94 [4], no Starptautiskās skaņu ierakstu federācijas (IFPI) Eiropas biroja, kas pārstāv gandrīz visus skaņu ierakstu ražotājus Kopienā. Sūdzībā bija apgalvots, ka Taizemē notiek plaša mēroga pirātisms ar Kopienas skaņu ierakstiem un ka šāds pirātisms rada kaitējumu Kopienas ražošanas nozarei, īpaši skarot Kopienas skaņu ierakstu eksportu uz Taizemi, kā arī citiem trešajiem tirgiem;tā kā sūdzībā ir sniegti pietiekami pierādījumi nelikumīgas komercdarbības prakses esamībai Regulas (EEK) Nr. 2641/84 6. panta 1. punkta nozīmē, kas attiecas uz Taizemi, kā arī par šīs prakses radīto kaitējumu, Komisija Eiropas Kopienu Oficiālajā Vēstnesī publicēja paziņojumu [5] par pārbaudes procedūras uzsākšanu attiecībā uz Kopienas skaņu ierakstu pirātismu Taizemē;tā kā pēc procedūras uzsākšanas Komisija veica faktisko un tiesisko apstākļu pārbaudi un 1992. gada 20. februārī sniedza pārbaudes ziņojumu saskaņā ar Regulu (EK) Nr. 2641/84 izveidotajai padomdevējai komitejai. No tā izriet, ka pārbaudes laika posmā un jo īpaši tāpēc, ka Taizemes iestādēm neizdevās pareizi piemērot Taizemes tiesību aktus attiecībā uz autortiesībām, pirātisko skaņu ierakstu apjoms (starptautiskais repertuārs), iespējams, sasniedz 90 % un ka šī situācija rada būtisku kaitējumu Kopienas ražošanai, īpaši zaudēta noieta veidā Taizemes tirgū (kā arī dažos citos trešajos tirgos). Tādējādi izrādījās, ka Taizeme ir pārkāpusi savu starptautisko saistību nodrošināt Kopienas skaņu ierakstu ražotājiem efektīvu aizsardzību pret to produktu pirātismu. Šī saistība izriet no normas par valsts režīmu, kas ietverta Bernes Konvencijas par literāro un mākslas darbu aizsardzību Berlīnes Akta 4. pantā; Taizeme ir parakstījusi Bernes konvenciju;tā kā Komisija 1992. gada septembrī rīkoja apspriedes ar Taizemes iestādēm, kas ierosināja Taizemes valdības saistības samazināt EK skaņu ierakstu pirātismu līdz nelielam apjomam cik iespējams īsā laikā un sākuma posmā panākt ievērojamu samazināšanos vienā gadā;tā kā pamatojoties uz šīm saistībām, ar Padomdevējas komitejas labvēlīgu atzinumu, un veicot regulāru situācijas izvērtēšanu, secināja, ka tuvākajā nākotnē nav lietderīgi šajā procedūrā veikt turpmākas darbības;tā kā 1993. gada decembrī uz Taizemi nosūtīja misiju, lai tā izvērtētu sasniegto progresu. Pēc šīs misijas Komisija atkal sniedza ziņojumu saskaņā ar Regulu (EEK) Nr. 2641/84 izveidotajai Komitejai. Pirmie misijas atzinumi liecināja, ka faktiskais audiokasešu pirātisma līmenis ir krities par aptuveni 50 % pirmajā gadā pēc Taizemes valdības saistību ierosināšanas, tādējādi apstiprinot Taizemes valdības gatavību pildīt savas saistības. Tomēr turpmākais progress bija lēns, un turklāt tika izteiktas bažas par iespējamo skaņu ierakstu pirātisma parādīšanos no jauna, īpaši saistībā ar pirātisko kompaktdisku tirdzniecību. Šajā sakarā un, ņemot vērā Padomdevējas komitejas labvēlīgo atzinumu, secināja, ka turpmāk jādod Taizemei iespēja pieņemt jaunu likumu par autortiesībām; tā projektu jau apsprieda parlamentārajā komitejā, un tas ietver atbilstošākus noteikumus pirātisma apkarošanai un efektīvai tiesību aktu piemērošanai;tā kā Komisijas kopš 1994. gada sākuma savāktā informācija rāda, ka turpmāk situācija saistībā ar pirātisko EK skaņu ierakstu faktisko apjomu nav būtiski uzlabojusies. Tomēr nozīmīga pozitīva attīstība ir notikusi likumdošanas jomā. Jaunais Taizemes Autortiesību likums stājās spēkā 1995. gada 21. martā. Tas ieviesa daudzus noteikumus ar mērķi atvieglot darbību pret personām, kas nodarbojas ar pirātismu, un tam ir vajadzīgā preventīvā ietekme uz iespējamiem, kā arī esošajiem likumpārkāpējiem, īpaši tāpēc, ka tas nosaka daudz bargākus sodus;tā kā šādos apstākļos un ņemot vērā esošo ievērojamo pirātisma līmeni, jo īpaši attiecībā uz kompaktdiskiem, un izredzes to samazināt līdz pastāvīgam nelielam līmenim, efektīvi ieviešot jauno Taizemes likumu, Komisija uzskata, ka šajā posmā ne procedūras pabeigšana, ne tirdzniecības politikas pasākumu pieņemšana pret Taizemi nav lietderīga. Tomēr rūpīga situācijas uzraudzība joprojām ir vajadzīga;tā kā ar 1995. gada 1. janvāri uz šo procedūru attiecas Regula (EK) Nr. 3286/94, ar ko atcēla Regulu (EEK) Nr. 2641/84;tā kā Regulas (EK) Nr. 3286/94 11. panta 2. punkta a) apakšpunkts dod iespēju procedūru formāli apturēt. Šādā gadījumā Komisijas uzdevums ir uzraudzīt pareizu attiecīgās trešās valsts veikto pasākumu piemērošanu, kā noteikts minētās regulas 11. panta 2. punkta b) apakšpunktā;tā kā saskaņā ar Regulas (EK) Nr. 3286/94 13. panta 1. punktu šo lēmumu pārtraukt procedūru pieņem saskaņā ar tās pašas regulas 14. pantu. Minētais pants paredz, ka Komisija pieņem lēmumu, kuru tā dara zināmu dalībvalstīm un kurš stājas spēkā pēc 10 dienām, ja attiecīgajā termiņā neviena dalībvalsts nav nodevusi šo jautājumu Padomei;tā kā jāatgādina arī Regulas (EK) Nr. 3286/94 11. panta 2. punkta c) apakšpunkts, kurā noteikts, ka tad, ja trešās valsts veiktie pasākumi ir atcelti, pārtraukti vai nepareizi piemēroti, vai ja Komisijai ir iemesls uzskatīt, ka tas, iespējams, ir noticis, vai, visbeidzot, ja Komisijas pieprasīto informāciju nesniedz, tad saskaņā ar attiecīgajiem minētās regulas noteikumiem var pieņemt jebkādus tirdzniecības politikas pasākumus;tā kā tādējādi procedūra attiecībā uz Kopienas skaņu ierakstu pirātismu Taizemē ir jāaptur. Komisija turpina pastāvīgi uzraudzīt situāciju un regulāri informē saskaņā ar Regulu (EK) Nr. 3286/94 izveidoto padomdevēju komiteju,IR PIEŅĒMUSI ŠO LĒMUMU.1. pantsProcedūru attiecībā uz Kopienas skaņu ierakstu pirātismu Taizemē aptur.2. pantsŠo lēmumu piemēro no dienas, kad to publicē Eiropas Kopienu Oficiālajā Vēstnesī.Briselē, 1995. gada 20. decembrīKomisijas vārdā —priekšsēdētāja vietnieksLeon Brittan[1] OV L 349, 31.12.1994., 71. lpp.[2] OV L 41, 23.2.1995., 3. lpp.[3] OV L 252, 20.9.1984., 1. lpp.[4] OV L 66, 10.3.1994., 10. lpp.[5] OV C 189, 20.7.1991., 26. lpp.--------------------------------------------------


title: Politikas un drošības komitejas Lēmums (KĀDP) 2017/1160 (2017. gada 26. jūnijs) par ES misijas spēku komandiera iecelšanu Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia) (EUTM Somalia/1/2017)

text:
               30.6.2017

               LV

               Eiropas Savienības Oficiālais Vēstnesis

               L 167/37

         POLITIKAS UN DROŠĪBAS KOMITEJAS LĒMUMS (KĀDP) 2017/1160
   (2017. gada 26. jūnijs)
   par ES misijas spēku komandiera iecelšanu Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia) (EUTM Somalia/1/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (1), un jo īpaši tā 5. pantu,
   tā kā:

               (1)

               Ievērojot Lēmuma 2010/96/KĀDP 5. panta 1. punktu, Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt atbilstīgus lēmumus par Eiropas Savienības militārās misijas, lai palīdzētu Somālijas drošības spēku apmācībā (EUTM Somalia), politisko kontroli un stratēģisko vadību, tostarp pieņemt lēmumus par nākamo ES misijas komandieru iecelšanu amatā.

               (2)

               PDK 2016. gada 15. martā pieņēma Lēmumu (KĀDP) 2016/396 (2), ar ko par ES misijas EUTM Somalia komandieri tika iecelts brigādes ģenerālis Maurizio MORENA.

               (3)

               Ar Padomes Lēmumu (ES) 2017/971 (3) tika grozīta EUTM Somalia komandķēde. Tādēļ Lēmums (KĀDP) 2016/396 tika atcelts, un brigādes ģenerālis Maurizio MORENA tika iecelts par ES misijas EUTM Somalia spēku komandieri.

               (4)

               Itālija 2017. gada 10. martā ierosināja par ES misijas EUTM Somalia spēku komandieri iecelt pulkvedi Pietro ADDIS, kas nomainītu brigādes ģenerāli Maurizio MORENA.

               (5)

               ES Militārā komiteja 2017. gada 23. maijā ieteica PDK par ES misijas EUTM Somalia spēku komandieri iecelt pulkvedi Pietro ADDIS, kas no 2017. gada 1. jūlija nomainītu brigādes ģenerāli Maurizio MORENA.

               (6)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo pulkvedis Pietro ADDIS no 2017. gada 1. jūlija tiek iecelts par ES misijas spēku komandieri Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia).
   2. pants
   Šis lēmums stājas spēkā tā pieņemšanas dienā.

      Briselē, 2017. gada 26. jūnijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 44, 19.2.2010., 16. lpp.

      (2)  Politikas un drošības komitejas Lēmums (KĀDP) 2016/396 (2016. gada 15. marts) par ES misijas komandiera iecelšanu Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia), un ar ko atceļ Lēmumu (KĀDP) 2015/173 (EUTM Somalia/1/2016) (OV L 73, 18.3.2016., 99. lpp.).

      (3)  Padomes Lēmums (ES) 2017/971 (2017. gada 8. jūnijs), ar ko nosaka pasākumus attiecībā uz ES KDAP militāro misiju bez izpildes pilnvarām plānošanu un īstenošanu un ar ko groza Lēmumus 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā, 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali), un (KĀDP) 2016/610 par Eiropas Savienības KDAP militāru apmācības misiju Centrālāfrikas Republikā (EUTM RCA) (OV L 146, 9.6.2017., 133. lpp.).